b'\n_START_ARTICLE_\nMangingisda\n_START_PARAGRAPH_\nAng isang mangingisda o mamamalakaya ay isang taong nanghuhuli ng isda at iba pang mga hayop mula sa isang anyong tubig, o tinitipon ang mga molusko o shellfish._NEWLINE_Sa buong mundo, tinatayang mayroong 38 milyong mangingisda pang-komersyo at pantawid-buhay (o mga mangingisda nabubuhay lamang sa pangingisda) at iyong mga nasa pagpapalaisdaan.. Ang mga mangingisda ay maaring propesyunal o panlibangan at maari rin silang babae o lalaki. Nagsimula ang pangingisda bilang paraan ng pagkuha ng pagkain simula pa noong panahon ng Mesolitiko.'